Z:gnu-www-ja-rms-lisp--1855f6-Well, people wanted to extend/sq

Njerëzit donin ta zgjeronin këtë gjuhë me aftësi programimi, ndaj edhe shtuan ca syresh. Për shembull, nga të parat qe një mekanizëm përsëritjeje, që qe &lt; &gt;. Mund t’i vinit këto rreth një gjëje dhe kjo gjë do të përsëritej. Kish edhe të tjerë urdhra të mistershëm që mund të përdoreshin për të dalë nga përsëritja sipas një kushti. Për të krijuar Emacs-in, na (1) u desh të shtonim aftësinë për të pasur nënrutina të emërtuara. Para kësaj, qe pak a shumë si Basic, dhe nënrutinat mund të kishin vetëm një shkronjë si emër. Me to, qe e vështirë të programoheshin programe të mëdha, ndaj shtuam kod që të mund të kiheshin emra të gjatë. Në fakt, kish edhe disa aftësi të tjera të sofistikuara; kam përshtypjen se Lisp-i, aftësinë për "unwind-protect", e mori nga TECO.